
|  |  |  |
| --- | --- | --- |
| **HONVÉD NYUGDÍJAS KLUB** |  | . számú példány |
| **SZABADSZÁLLÁS** |  |  |

Nyt. szám: /2018.

**A**

****

**elnökségének**

**terve a 2018. évi gazdálkodásra**

A Honvéd Nyugdíjas Klub 2018. évre vonatkozó gazdálkodását, így annak tervezését is alapvetően az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (Civil törvény), a civil szervezetek gazdálkodása, az adománygyűjtés és a közhasznúság egyes kérdéseiről szóló 350/2011. (XII. 30.) Korm. rendelet és a közérdekű önkéntes tevékenységről szóló 2005. évi LXXXVIII. törvény, valamint a számviteli törvény szerinti egyes egyéb szervezetek beszámoló készítési és könyvvezetési kötelezettségének sajátosságairól szóló 479/2016. (XII. 28.) Kormányrendelet előírásai határozzák meg.

A pénzügyi terv az Egyesület január 1-i létszámadatai, a klub rendezvénytervében megfogalmazott fontosabb rendezvények, azok várható létszámai, és a nagy valószínűséggel teljesíthető bevételek figyelembe vételével került összeállításra. Meghatározó elvként alkalmazta az Egyesület elnöksége, hogy a jelentősebb rendezési költséggel, vendéglátással járó programok csak úgy tervezhetők és bonyolíthatók le, ha garantálható a ráfizetés elkerülése. Ennek érdekében minden jelentősebb rendezvény előkészítése időszakában az elnökség szervező bizottságot jelöl ki, melynek tevékenysége a rendezvénnyel kapcsolatos elszámolás befejezéséig tart.

A bevételek tervezése során biztos bevételi forrásként lett figyelembe véve a tagdíjakból befolyó bevétel, de a vezetőség nagy hangsúlyt fektet a támogatásként tervezett bevételek, valamint a pályázatok eredményeként realizálható bevételek teljesítésére is. A jelenleg ismert kiírások alapján eddig két pályázat került benyújtásra a Nemzeti Együttműködési Alaphoz az egyesület működésének támogatása, illetve szakmai feladatai eredményes végrehajtásának támogatása érdekében.

A terv összeállítása időszakában az elnökség 100 eFt pályázatból származó forrással számolt. Abban az esetben, ha nem nyer az Egyesület pályázati forrást, illetve, ha a tervezettől több forrást ítélnek meg részére, a feladatokat és a költségvetést is újra kell tervezni.

A tervezett bevételeink részleteiben:

|  |  |  |  |  |  |
| --- | --- | --- | --- | --- | --- |
| **Tsz.** | **Megnevezés** | **2017-ban realizálva (Ft)** | **2018-re tervezve (Ft)** | **%** | **Megjegyzés** |
| 1 | Nyitó készlet *(pénztár, folyószámla)* | 476 770 | 391 021 | 61 |  |
| 3 | Tagdíjak | 327 350 | 406 640 | 124 |  |
| 4 | Támogatások *(BEOSZ, Önkormányzat, HKIKNYP, BEOSZ)* | 297 924 | 330 000 | 111 |  |
| 5 | Pályázati forrás *(NEA-NO-17-M-0777 és NEA-NO-18-M-0080)* | 500 000 | 100 000 | 20 |  |
| 6 | Pénzügyi bevétel | 2 051 | 2 000 | 98 |  |
| 7 | Egyéb befizetések *(regisztrációs-, nevezési díjak, útiköltség hozzájárulás, póló és étkezések díja a sport- és túrarendezvényeken)* | 1 138 910 | 1 100 000 | 97 |  |
| **Összesen** | | **2 743 005** | **2 229 661** | **81** |  |

2017-ben kiemelt hangsúlyt fektet az elnökség az Egyesület fő programjai (XIV. Szabadszállás Helyőrségi Honvédtalálkozó és ezzel párhuzamosan az MN 7038 megalakulása 60. és a Gépjárműtechnikai Honvéd Szakközépiskola felszámolásának 20. évfordulója, az V. Strázsa Honvéd Teljesítménytúra és az „évszakos” túrák stb.) körültekintő előkészítésére, a gazdaságosság és a tartalom közötti összhang megteremtésére, azok zavartalan lebonyolítására.

Ebben az évben is megkülönböztetett figyelmet fordít az Egyesület az anyagilag rászorult, illetve a megromlott egészségű tagokkal az aktív kapcsolat kialakítására és fenntartására, támogatási lehetőségek és források felkutatására.

Hagyományápolási feladataink között kellő forrást biztosítunk a Hunyadi Mátyás Helyőrségi Gyűjtemény anyagainak rendezésére, tervszerű bővítésére, a Szabadszállás Várostól megkapott 2. szint „belakására”.

Pályázati forrás biztosítottsága esetén be kell fejezni a meglévő túraútvonalak jelzéseinek megkezdett felújítását, az adminisztratív feladatok megkönnyítése érdekében hosszú évek óta tervezett számítástechnikai eszközök beszerzését. A teljesítménytúrák és túrák levezetési tervei létrehozásának, a rendezvények lebonyolításának megkönnyítése érdekében körültekintően ki kell használni a 2017-ben elkészült „tourdash” rendszer által biztosított lehetőségeket.

Be kell fejezni a gazdálkodási bizottság kidolgozás alatt lévő működési utasítását, ki kell alakítani a több bizottsággal való együttműködés rendjét.

Az Egyesület elnökségének, gazdálkodási- és pénzügyi ellenőrző bizottságának napra kész információkkal kell rendelkezni a Számviteli Politika előírásait befolyásoló szabályzók módosulását tekintve, szükség esetén a javaslatot kell tenni a szabályzat módosítására.

A gazdálkodási bizottságnak fel kell dolgozni a Magyar Honvédségtől kedvezményes térítéssel igénybe vett szállítóeszközök térítési díjának elszámolását, javaslatot kell tenni annak Egyesületünknél történő alkalmazására.

A gazdálkodási bizottságnak fel kell dolgozni az Egyesület részére más szervezet által biztosított „költségtámogatás” (meghatározott összeg felhasználása az Egyesület érdekében, de a felhasználás elszámolása a támogató szervezetnél történik) szabályos nyilvántartásának, elszámolásának rendjét, javaslatot kell tenni annak bevezetésére.

A pénzügyi források felhasználása során folyamatosan szem előtt kell tartani, hogy az év végi zárókészlet indokolatlanul ne csökkenjen a tervezett szint értéke alá.

Tervezett kiadásaink részleteiben:

|  |  |  |  |  |  |
| --- | --- | --- | --- | --- | --- |
| **Tsz.** | **Megnevezés** | **2017-ben realizálva (Ft)** | **2018-ra tervezve (Ft)** | **%** |  |
| 1 | Eszközök üzemeltetése *(karbantartó, tisztogató anyag, egyéb fogyóanyag beszerzés, terem bérlet bérlet)* | 166 685 | 148 000 | 89 |
| 2 | Adminisztráció költségei | 197 627 | 125 000 | 63 |
| 3 | PR., marketing kommunikációs ktg. *(hirdetés, reklám, plakát, meghívó, honlap, szórólap, roll-up)* | 145 890 | 125 000 | 86 |
| 4 | Szervezet és humánerőforrás szervezés *(szakkönyv, újság)* | 21 585 | 50 000 | 23 |
| 5 | Szállás, utazás, kiküldetés | 169 145 | 180 000 | 106 |
| **Tsz.** | **Megnevezés** | **2017-ben realizálva (Ft)** | **2018-ra tervezve (Ft)** | **%** |
| 6 | Munka-, védő ruházat, védőfelszerelés *(túrázók részére póló, védőkesztyű)* | 221 734 | 110 000 | 50 |
| 8 | * Rendezvény, vendéglátás (közgyűlés, ünnepség, sport és túra rendezvények során a tagoknak nyújtott támogatás) | 400 232 | 300 000 | 75 |
| 9 | * Nőnapi, idős napi, kegyeleti és évfordulós köszöntés | 424 500 | 240 000 | 56 |
| 10 | * Sport-, túra rendezvényre frissítő, tápanyag kiegészítő, élelmiszer vásárlás | 243 981 | 200 000 | 82 |
| 11 | * Egyéb fogyóanyag | 194 243 | 90 000 | 46 |
| 12 | * Tagdíj, regisztrációs díj, nevezési díj, pályázati díj, belépő | 195 550 | 195 000 | 100 |
| **13** | **Anyagi kiadások összesen** | **2 381 172** | **1 763 000** | **74** |
| **14** | **Tárgyi eszközök, immateriális javak összesen:** | **70 802** | **100 000** | **141** |
| **15** | **Kiadás mindösszesen** | **2 451 974** | **1 863 000** | **76** |
|  | ***ZÁRÓ EGYENLEG*** | ***291 031*** | ***366 661*** | ***126*** |

Szabadszállás, 2018. február -n.

**Farkas Zoltán ny. mk. alezredes**

elnök

Készült: 1 példányban

Egy példány: 4 lap

Készítette: Buza Vince

Kapja: Irattár

Sokszorosítva: 8 példányban

Egy soksz példány: 2 lap

Kapják: 1-7 példány: elnökségi tagok

8. példány: PEB elnök